**Noteikumu projekta „Grozījumi Ministru kabineta 2009. gada 13. janvāra noteikumos Nr. 39 „Ēkas energoefektivitātes aprēķina metode”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ēku energoefektivitātes likuma 9. panta otrā daļa. |
| 2. | Pašreizējā situācija un problēmas | Ministru kabineta 2009. gada 13. janvāra noteikumi Nr. 39 „Ēkas energoefektivitātes aprēķina metode”” nosaka aprēķina metodi ēkas energoefektivitātes novērtēšanai (turpmāk – metode). Metode sagatavota saskaņā ar standartiem ēku energoefektivitātes jomā, kurus izstrādājusi vai pārstrādājusi agrākas standartu versijas Eiropas Standartizācijas Organizācija (the European Committee for Standardization – CEN). Metode pēc Ekonomikas ministrijas pasūtījuma tika izstrādāta 2007. gada beigās, kad vairumam standartu bija pieejamas tikai to projektu versijas. Metodes aprēķina modelis pamatā atbilst CEN tehniskā ziņojuma prCEN/TR 15615 (*Explanation of the general relationship between various European standards and the Energy Performance of Buildings Directive (EPBD) - Umbrella Document*) un standarta ISO/FDIS 13790:2006 (*Energy performance of buildings – Calculation of energy use for space heating and cooling*) projekta nosacījumiem un ietver atsauces uz 15 citiem standartiem. Minēto dokumentu gala versijas pieņemtas 2008. gada beigās un to gala versijas atšķiras no metodes izstrādes laikā pieejamajiem standartu projektiem.Metodē iekļautie standarti pārtulkoti latviešu valodā 2009. gadā. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekts sagatavots, lai novērstu pretrunas un nepilnības, kas radušās izstrādājot metodi, izmantojot izstrādes laikā pieejamos standartu projektus.Papildus noteikumu projektā ietverti punkti, kuri precizē vai papildina punktus, kuriem ir nepietiekami skaidri nosacījumi vai dažādas interpretācijas iespējas.Noteikumu projektā ņemti vērā nosacījumi, kas izriet no CEN tehniskā ziņojuma LVS CEN/TR 15615:2009 „Skaidrojums par dažādu Eiropas standartu vispārējo saistību ar EK direktīvu „Par ēku energoefektivitāti (EPBD)”. Visaptverošs dokuments” un standarta LVS EN ISO 13790:2009 L „Ēku energoefektivitāte. Telpu apsildīšanas un dzesēšanas energopatēriņa rēķināšana”. |
| 5. | Projekta izstrādē iesaistītās institūcijas | Noteikumu projekta izstrādē piedalījās eksperti, kuri pārstāv sabiedriskās organizācijas Latvijas Siltuma, gāzes un ūdens tehnoloģiju inženieru savienība (LSGŪTIS) un Latvijas Energoauditoru asociācija (LEAA). Minēto asociāciju eksperti vienlaikus pārstāv augstskolas Rīgas Tehnisko universitāti (RTU) un Latvijas universitāti (LU).Eksperti piedalījās noteikumu projekta sagatavošanā neformālā darba grupā. Noteikumu projekta gala redakcija atbalstīta darba grupā. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekts attiecas uz sertificētiem energoauditoriem un ēku projektētājiem, kuri veic ēku energoefektivitātes aprēķinus ēkas energoefektivitātes novērtēšanai un ēkas energoefektivitātes sertifikāta (vai pagaidu sertifikāta) izdošanai. Latvijā ir 70 sertificēti energoauditori, kas tiesīgi izdot ēku energoefektivitātes sertifikātus (esošām ēkām) un nedaudz vairāk kā 400 sertificēti būvju konstrukciju projektētāji, kas tiesīgi izdot ēku energoefektivitātes pagaidu sertifikātus (projektējamām ēkām). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Saskaņā ar ēku energoefektivitātes likumu, ēku energosertificēšana skar ēku būvniecībā, izīrēšanā un pārdošanā iesaistītās personas: īpašniekus (pārdevējus, izīrētājus) un potenciālos lietotājus (pircējus, īrniekus). |
| 3. | Tiesiskā regulējuma finansiālā ietekme | Nav attiecināms |
| 4. | Tiesiskā regulējuma nefinansiālā ietekme | Noteikumu projekta punkti, kuri precizē vai papildina punktus, kuriem ir nepietiekami skaidri nosacījumi vai dažādas interpretācijas iespējas, nozares speciālistiem atvieglos veikt Ministru kabineta noteikumos noteiktās darbības.  |
| 5. | Administratīvās procedūras raksturojums | Ēkas energoefektivitātes sertifikāti vai ēkas energoefektivitātes pagaidu sertifikāti, kas izdoti pamatojoties uz aprēķiniem, kas veikti līdz grozījumu spēkā stāšanas dienai būs derīgi līdz attiecīgajā sertifikātā norādītā termiņa beigām.  |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav |

Anotācijas III, IV, V sadaļa – nav attiecināms.

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Par projekta izstrādes uzsākšanu informēti sabiedrisko organizāciju (LSGŪTIS un LEAA) pārstāvji elektroniski 2010. gada 17. septembrī. |
| 2. | Sabiedrības līdzdalība projekta izstrādē | Noteikumu projekta izstrādē piedalījās eksperti: Rīgas Tehnisko universitātes (RTU) prof. A.Greķis, Latvijas universitātes prof. A.Jakovičs, RTU pētnieks G.Žogla.Eksperti iesaistīti noteikumu projekta izstrādē ņemot vērā to kompetenci un pieredzi ēku energoefektivitātes aprēķinu un metožu izstrādes jomā.Minētie eksperti vienlaikus pārstāv sabiedriskās organizācijas Latvijas Siltuma, gāzes un ūdens tehnoloģiju inženieru savienība (LSGŪTIS) un Latvijas Energoauditoru asociācija (LEAA).  |
| 3. | Sabiedrības līdzdalības rezultāti | Noteikumu projekta izstrādes uzsākta pamatojoties uz sabiedrības pārstāvju priekšlikumiem un ierosinājumiem, kas apspriesti ekspertu vidū un atbalstīti savstarpēji vienojoties par labākajiem risinājumiem. |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav |

Anotācijas VII sadaļa – nav attiecināms.

|  |  |
| --- | --- |
| Ekonomikas ministrs | A. Kampars |
| Vīza: Valsts sekretāra vietā – valsts sekretāra vietnieks | G. Ābele |

29.12.2010. 9:50

Dz.Grasmanis

67013040, dzintars.grasmanis@em.gov.lv